# Birgit Kronström

### Wikipedia

Birgit Kronström (s. 21. helmikuuta 1905, Helsinki - k. 23. heinäkuuta 1979, Helsinki) oli suomalainen näyttelijä ja laulaja.

Birgit Kronström Suomi-Filmin elokuvassa "Amor hoi!" 1950

## [muokkaa] Ura

Birgit Kronström opiskeli nuoruudessaan Konservatoriossa laulajaksi ja näyttämötaiteita Svenska Teaternskolanissa. Varsinaisen päivätyönsä hän teki näyttämöllä erilaisissa musikaaleissa ym. laulukappaleissa ja komediennenä Svenska Teaternissa sekä eri teattereissa Tukholmassa.

Birgit Kronströmin elokuvat olivat lähes poikkeuksetta musiikkipitoisia komedioita. Ensimmäinen elokuvarooli Suomi-Filmin vuoden 1932 elokuvassa "Olenko minä tullut haaremiin!" Joel Rinteen ja Kaisu Leppäsen kanssa. Tätä seurasi 1934 Risto Orkon ohjaama "Minä ja ministeri", niin ikään Joel Rinteen kanssa. 1938, jälleen Orkon ohjauksessa, Birgit nähtiin elokuvassa "Markan tähden", Uuno Laakson, Kullervo Kalskeen ja Irma Seikkulan ollessa muissa päätehtävissä.

Sota-ajan elokuvatehtäviä Birgitillä mm. "Poretta", "Onnellinen ministeri" ja "Avioliittoyhtiö", joista kaksi viimeistä Tauno Palon kanssa. Vuosikymmenen lopussa elokuvatyöt jäivät taka-alalle, ja 50-luvun puolella Birgit nähtiin vielä kahdessa kotimaisessa elokuvassa "Amor hoi" - vielä kerran Tauno Palon kanssa, ja "Morsiusseppele", sekä Ruotsissa tehdyssä viimeisessä elokuvassaan "Flickan i frack" 1956.

Elokuvasävelmistä Birgitin levyttäminä ehkä parhaiten tunnetaan "Katupoikien laulu", "Itke en mä lemmen tähden" ja "Amor hoi".

Birgitin poika Johnny Forsell oli 60-luvun alussa tunnettu iskelmälaulaja.

## [muokkaa] Diskografia

Markan tähden / Päin onnen rantaa (Columbia DY 187 • 1938)
Shampanjakuhertelua (Odeon A 228611 • 1942) Tauno Palon kanssa
Pikku Annikki (Odeon A 228645 • 1942)
Hetkinen rakkautta (Odeon A 228660 • 1942) Tauno Palon kanssa
Säg de med en rumba (Columbia DY 379 • 1942)
Itke en lemmen tähden (Columbia DY 385 • 1942)
Katupoikien laulu (Columbia DY 387 • 1942)
Amor hoi (Leijona T 0502 • 1950)

## [muokkaa] Filmografia

- Olenko minä tullut haaremiin! (1932)
- Minä ja ministeri (1934)
- Markan tähden (1938)
- Kyökin puolella (1940)
- Eulalia-täti (1940)
- Poretta eli Keisarin uudet pisteet (1941)
- Onnellinen ministeri (1941)
- Avioliittoyhtiö (1942)
- Hevoshuijari (1943)
- Irmeli, seitsentoistavuotias (1948)
- Katupeilin takana (1949)
- Amor hoi! (1950)
- Morsiusseppele (1954)
- Flickan i frack (1956)

## [muokkaa] Aiheesta muualla

- Birgit Kronström Elonetissä
- Birgit Kronström Internet Movie Databasessa (IMDb.com)
- Birgit Kronströmin laulutuotanto 1900-luvulla Suomen Äänitearkiston tietokannassa

## [muokkaa] Lähdeteokset

Timo Martin, Pertti Niemi & Ilona Tainio: Suomen teatterit ja teatterintekijät, Tammi, 1974
Tony Latva & Petri Tuunainen: Iskelmän tähtitaivas - 500 suomalaista viihdetaiteilijaa, WSOY, 2004
Suomen kansallisfilmografia 1-4, VAPK 1990

Haettu osoitteesta http://fi.wikipedia.org../../../b/i/r/Birgit_Kronstr%C3%B6m_ac62.html

Luokat: Suomalaiset iskelmälaulajat | Suomalaiset näyttelijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Svenska